./data/phi0914/phi00145/phi0914.phi00145.perseus-lat1.xml
Titus Livius (Livy)
AeliumTuberonem obviam regi misit, ceteros manere in				praetorio frequentis iussit   non alias ad ullum				spectaculum tanta multitudo occurrit  patrum aetate Syphax rex captus in castra				Romana adductus erat  praeterquam quod nec sua nec gentis fama comparandus, tunc				accessio Punici belli fuerat, sicut Gentius Macedonici; Perseus caput belli erat, nec ipsius tantum patris avique  , quos				sanguine ac genere contingebat, fama conspectum eum efficiebat, sed effulgebant				Philippus ac magnus Alexander, qui summum inperium in orbe terrarum Macedonum				fecerant  				pullo amictu cum filio Perseus ingressus est castra nullo						suorum alio comite, qui socius				calamitatis miserabiliorem eum faceret  progredi prae turba occurrentium ad				spectaculum non poterat, donec a consule lictores missi sunt, qui summoto iter ad				praetorium facerent   consurrexit consul et iussis				sedere aliis progressusque paulum introeunti regi dextram porrexit summittentemque				se ad pedes sustulit nec attingere genua passus introductum in tabernaculum adversus				advocatos in consilium considere iussit   prima percontatio fuit, qua subactus iniuria contra				populum Romanum bellum tam infesto animo suscepisset, quo se regnumque suum ad				ultimum discrimen adduceret?  cum responsum				expectantibus cunctis terram intuens diu tacitus fleret, rursum consul:  ‘si iuvenis regnum accepisses, minus equidem mirarer				ignorasse te, quam gravis aut amicus aut inimicus esset populus Romanus;  nunc vero, cum et bello patris tui, quod nobiscum gessit,				interfuisses et pacis postea, quam cum summa fide adversus eum coluimus, meminisses,					quod fuit consilium, quorum et vim in bello et fidem in pace expertus esses, cum iis tibi bellum esse quam				pacem malle? ’ nec interrogatus nec accusatus cum				responderet, ‘utcumque tamen haec, sive errore humano seu casu seu necessitate,				inciderunt, bonum animum habe; multorum regum et populorum				casibus cognita populi Romani clementia non modo spem tibi, sed probe certam				fiduciam salutis praebet  ’ haec Graeco sermone Perseo; Latine deinde suis ‘exemplum insigne cernitis’ inquit ‘mutationis				rerum humanarum  vobis hoc praecipue dico, iuvenes  ideo in secundis rebus nihil in				quemquam superbe ac violenter consulere decet nec praesenti credere fortunae, cum,				quid vesper ferat, incertum sit   is demum vir				erit, cuius animum neque prospera flatu suo efferet nec adversa infringet ’ consilio				dimisso tuendi cura regis Q Aelio mandatur  				eo die et invitatus ad consulem Perseus et alius omnis ei honos habitus est, qui				haberi in tali fortuna poterat  exercitus deinde in hiberna dimissus est  maximam partem copiarum				Amphipolis, reliquas propinquae urbes acceperunt